गुरदासपुर में भारत-पाक सीमा पर नांव चलनी बंद, पटियाला में छत गिरने से 2 मरे
Punjab Rain Flood Situation: Latest Photos and Video Updates 2023 पंजाब में 22 जुलाई तक मौसम विभाग ने बारिश का यलो अलर्ट जारी किया है। राज्य के कई हिस्सों में हल्की बारिश हो सकती है। पंजाब में 22 जुलाई तक मौसम विभाग ने बारिश का यलो अलर्ट जारी किया है। राज्य के कई हिस्सों में हल्की बारिश हो सकती है।
पंजाब के 4 जिलों मानसा, तरनतारन, पठानकोट और गुरदासपुर में बारिश से स्थिति बिगड़ गई है। मानसा-सिरसा नेशनल हाईवे का एक साइड पानी में डूब गया गया, जबकि दूसरी तरफ बांध बना दिया गया है। तरनतारन में ब्यास नदी में बांध टूटने के बाद पानी गांवों की तरफ घुस रहा है। मानसा में घग्गर का पानी सरदूलगढ़ शहर में घुस गया है।
गुरदासपुर में मकोड़ा पत्तन और पठानकोट के बमियाल में पानी घुस गया है। जम्मू कश्मीर के कठुआ में स्थित UMP डैम से बुधवार सुबह 2.60 लाख क्यूसेक पानी छोड़ा गया। जिससे गुरदासपुर के दीनानगर में भारत पाक सीमा के पास लगती उझ नदी और रावी नदी के संगम स्थल मकोड़ा पत्तन में जलस्तर बढ़ा है।
इससे दरिया में नाव चलनी बंद हो गई हैं। इस वजह से भारत-पाक सीमा से सटे 7 गांवों तूर, चेबे, भरयाल, लासियन, मम्मी चक रंगा, कजले और झूमर का देश से संपर्क कट गया है।
बारिश से घर की छत गिरी
वहीं पटियाला में सुबह से बारिश हो रही है। इस दौरान राघोमाजरा में एक मकान की छत गिर गई। जिससे 2 लोगों की मौत हो गई और 3 लोग घायल हो गए। मृतकों की पहचान मुन्ना लाल और रमा शंकर के रूप में हुई है।
सुबह 3 बजे टूटा धुस्सी बांध 
तरनतारन के मुंडा और गुज्जरपुरा के लोगों ने बताया कि तड़के करीब 3 बजे ब्यास नदी में पानी का बहाव बढ़ने से धुस्सी बांध में दरार आई। उसके बाद लगातार पानी का बहाव बढ़ता जा रहा है। गांव वालों ने कहा कि इस क्षेत्र में कम से कम अभी तर 6 से 7 किलोमीटर एरिया में पानी से खेत डूब गए हैं। वह मिट्टी से भरी बोरियां भी डाल रहे हैं, लेकिन बहाव इतना तेज है कि मिट्टी की बोरियां भी उसमें बह गईं।
आज सभी जिलों में बारिश
मौसम विभाग ने आज बारिश का यलो अलर्ट जारी किया है। राज्य के कई हिस्सों में हल्की बारिश हो सकती है। लेकिन पहाड़ों से आ रहे पानी को रोकने में बांध नाकाफी साबित हो रहे हैं। ब्यास नदी पर बने पौंग बांध से छोड़े गए पानी से अब निचले इलाके डूबने लगे हैं।
